CELEX: 62008CN0127
Language: et
Date: 2008-03-25 00:00:00
Title: Kohtuasi C-127/08: Eelotsusetaotlus, mille esitas High Court of Ireland (Iirimaa) 25. märtsil 2008 — Blaise Baheten Metock, Hanette Eugenie Ngo Ikeng, Christian Joel Baheten, Samuel Zion Ikeng Baheten, Hencheal Ikogho, Donna Ikogho, Roland Chinedu, Marlene Babucke Chinedu, Henry Igboanusi, Roksana Batkowska versus Minister for Justice, Equality and Law Reform

9.5.2008   
            
            
               ET
            
            
               Euroopa Liidu Teataja
            
            
               C 116/19
            
         Eelotsusetaotlus, mille esitas High Court of Ireland (Iirimaa) 25. märtsil 2008 — Blaise Baheten Metock, Hanette Eugenie Ngo Ikeng, Christian Joel Baheten, Samuel Zion Ikeng Baheten, Hencheal Ikogho, Donna Ikogho, Roland Chinedu, Marlene Babucke Chinedu, Henry Igboanusi, Roksana Batkowska versus Minister for Justice, Equality and Law Reform
   (Kohtuasi C-127/08)
   (2008/C 116/34)
   Kohtumenetluse keel: inglise
   Eelotsusetaotluse esitanud kohus
   High Court of Ireland
   Põhikohtuasja pooled
   
      Kaebuse esitajad: Blaise Baheten Metock, Hanette Eugenie Ngo Ikeng, Christian Joel Baheten, Samuel Zion Ikeng Baheten, Hencheal Ikogho, Donna Ikogho, Roland Chinedu, Marlene Babucke Chinedu, Henry Igboanusi, Roksana Batkowska
   
      Vastustaja: Minister for Justice, Equality and Law Reform
   Eelotsuse küsimused
   
               1.
            
            
               Kas direktiiv 2004/38/EÜ (1) lubab liikmesriigil kehtestada üldnõude, et liidu kodaniku abikaasa, kes ei ole EL kodanik, peab direktiivist 2004/38/EÜ tulenevate õiguste saamiseks olema enne vastuvõtvasse liikmesriiki tulemist elanud seaduslikult teises liikmesriigis?
            
         
               2.
            
            
               Kas direktiivi 2004/38/EÜ artikli 3 lõike 1 kohaldamisalasse kuulub isik, kes ei ole EL kodanik ning kes on:
               
                           (i)
                        
                        
                           vastuvõtvas liikmesriigis elava ja artikli 7 lõike 1 punktis a, b või c sätestatud tingimusele vastava liidu kodaniku abikaasa ning kes
                        
                     
                           (ii)
                        
                        
                           elab seejärel vastuvõtvas liikmesriigis koos liidu kodanikuga kui tema abikaasa, sõltumata sellest, millal ja kus nad abiellusid või millal ja kuidas sisenes isik, kes ei ole EL kodanik, vastuvõtvasse liikmesriiki?
                        
                     
         
               3.
            
            
               Kui vastus eelmisele küsimusele on eitav, kas direktiivi 2004/38 artikli 3 lõike 1 kohaldamisalasse kuulub liidu kodaniku abikaasa, kes ei ole EL kodanik ning kes on:
               
                           (i)
                        
                        
                           vastuvõtvas liikmesriigis elava ja artikli 7 lõike 1 punktis a, b või c sätestatud tingimusele vastava liidu kodaniku abikaasa ning kes
                        
                     
                           (ii)
                        
                        
                           elab vastuvõtvas liikmesriigis koos liidu kodanikuga kui tema abikaasa,
                        
                     
                           (iii)
                        
                        
                           on sisenenud vastuvõtvasse liikmesriiki liidu kodanikust sõltumatult ning
                        
                     
                           (iv)
                        
                        
                           on vastuvõtvas liikmesriigis seejärel abiellunud liidu kodanikuga?
                        
                     
         
      (1)  ELT L 204, lk 28; ELT eriväljaanne 05/05, lk 46.